רשימת סימפטומים כללית של ADD אצל מבוגרים
יחד עם טכניקות איבחון אחרות, דר' דניאל ג. אמן אומר שהוא "השתמש ברשימה הכללית הבאה כדי להתמקד בסימפטומים ייחודיים ל ADD אצל מבוגרים. לא לכל מבוגר עם ADD יש את כל הסימפטומים אבל אם מבחינים בנוכחות חזקה של יותר מ 20 מהם, קיים סיכוי משמעותי ל ADD."

לאחר הדפסת דפים אלה, יש לקרוא את הרשימה, לדרג כל סעיף לפי הסולם הבא ולרשום את הציון ליד כל סעיף.

0 = לעולם לא
1 = נדיר
2 = מדי פעם
3 = שכיח
4 = מאד שכיח

חשוב :  זה הוא לא כלי לאבחון עצמי. מטרת הרשימה לעזור בהחלטה האם ADD יכול להיות אחד ההסברים להתנהגות הנבחן. אבחון רשמי יכול להתבצע רק על ידי פסיכיאטר או נוירולוג.

היסטוריה
1.	 תופעות ADD בילדות כגון הסחת דעת, חוסר יכולת להתרכז למשך זמן, איפולסיביות וחוסר מנוחה. ADD לא מתחיל בגיל 30. 
2.	 היסטוריה של אי עמידה בציפיות בבי"ס או בעבודה (תעודות הערכה עם הערות כגון "לא ממצה את הפוטנציאל")
3.	 היסטוריה של בעיות התנהגות חוזרות ונשנות בבי"ס (בדרך כלל לגברים).
4.	 הרטבה אחרי גיל 5.
5.	 היסטוריה של ADD במשפחה, בעיות למידה, תופעות של מצבי רוח, התמכרות לאלכוהול או לסמים.

טווח ריכוז קצר/הסחת דעת
6.	 טווח ריכוז קצר אלא אם כן קיים עניין מיוחד במשהו.
7.	 הסחת דעת בקלות, נטייה ל"ריחוף" (למרות שבזמנים מסויימים קיימת יכולת לריכוז מקסימאלי).
8.	 חוסר תשומת לב לפרטים, עקב הסחת דעת.
9.	 איבוד חפצים.
10.	 קושי להתרכז בהנחיות נסיעה.
11.	 קריאה בדילוגים, או קפיצה לסוף, קושי לעקוב.
12.	 קושי בלמידת משחקים חדשים בגלל חוסר יכולת להתמקד בהנחיות.
13.	 הסחת דעת בזמן קיום יחסי מין שגורמת להפסקות או לירידה בחשק.
14.	 יכולת הקשבה נמוכה.
15.	 נטיה להשתעמם בקלות ("ציפה")

חוסר מנוחה
16.	 חוסר מנוחה, תזוזה מתמדת, רגליים נעות, עצבנות.
17.	 צורך לנוע כדי לחשוב.
18.	 קושי לשבת בלי תנועה, כגון בישיבה במקום אחד יותר מדי זמן,  עבודה ליד שולחן למשך תקופות ארוכות או בזמן צפייה בסרט.
19.	 תחושה פנימית של חרדה או עצבנות.

אימפולסיביות
20.	 אימפולסיביות, בדיבור ו/או במעשים (ביזבוז כסף ללא הבחנה).
21.	 אמירת מה שבא לראש מבלי לקחת בחשבון את התוצאות (חוסר טאקט).
22.	 קושי לפעול במסלולים המקובלים, קושי לפעול לפי ההנחיות, נטיה "לקרוא את ההוראות רק אחרי ששום דבר אחר לא הצליח".
23.	חוסר סבלנות, סף תסכול נמוך.
24.	 הכל הוא "כאן ועכשיו".
25.	 נטיה לבצע עבירות תנועה.
26.	 החלפת מקומות עבודה באופן תדיר בהחלטה של רגע.
27.	 נטיה להביך אחרים.
28.	 שקר או גניבה אימפולסיביים.

קושי בהתארגנות
29.	 קושי באירגון ותכנון, קושי בשמירה על סביבת עבודה/מגורים מאורגנים.
30.	 איחורים כרוניים. כל הזמן למהר.
31.	 ערמות של חפצים.
32.	 קושי בהתמודדות עם משימות של חיי היום-יום.
33.	 קושי בניהול הצד הכספי של החיים (איחור בתשלום חשבונות, חשבון בנק לא מאוזן, הוצאה מיותרת על קנסות עקב איחור בתשלום).
34.	 ישנם מבוגרים מצליחים הלוקים ב ADHD, אבל הרבה פעמים בגלל שהם מוקפים באנשים שמארגנים להם את החיים.

קושי להתחיל ולהמשיך
35.	 דחיינוּת כרונית או קושי להתחיל.
36.	 התחלה של פרוייקטים מבלי לסיים, קושי להתמיד.
37.	 להתחיל בהתלהבות ולסיים באכזבה.
38.	 הרבה זמן בעבודה בגלל חוסר יעילות.
39.	 חוסר עקביות במילוי משימות בעבודה.

רגשות שליליים
40.	 תודעה מתמשכת של חוסר הצלחה, תחושה שהיית כבר צריך להתקדם יותר בתחום העיסוק שלך.
41.	 בעיות עם תחושת ההערכה העצמית.
42.	 תודעה של "הרע מעבר לפינה".
43.	 מצבי רוח משתנים.
44.	 שליליות.
45.	 תחושות תכופות של יאוש או תחושות של חוסר סיכוי להצליח.
 
בעיות ביחסים בין אישיים
46.	 קושי בשמירה על חברויות או על יחסים אינטימיים, הפקרות.
47.	 קושי באינטימיות.
48.	 נטיה לחוסר בגרות.
49.	 אנוכיות, עניין בנושאים ילדותיים.
50.	 כישלון להבין את חשיבות הצרכים או את המעשים של אחרים.
51.	 תלונות על על חוסר בתקשורת מילולית. מצד שותפים ליחסים. 
52.	 "ירידה" על אחרים.
53.	 נטיה להתפרצויות היסטריות.
54.	 הימנעות מפעילות קבוצתית.
55.	 קושי עם סמכות.

פתיל קצר
56.	 תגובה מהירה לזלזול, אמיתי או מדומיין.
57.	 התפרצויות כעס, "פתיל קצר".

חיפוש מתמיד אחר גירויים
58.	 חיפוש מתמיד אחר גירויים (קפיצות בנג'י, הימורים, נהיגה מהירה, רופאי חדר מיון, עשיית הרבה דברים בבת אחת וכו').
59.	 נטיה לעימותים, וכּחנות או אי הסכמה רק "בשביל הקטע".

נטיה להיתקעות (בחשיבה או בפעולה)
60.	 נטיה לדאגה ללא צורך, ללא סוף.
61.	 נטיה להתמכרות (אוכל, אלכוהול, סמים, עבודה)

בילבול
62.	 החלפת מספרים, מלים או אותיות.
63.	 בלבול בסדר המלים בזמן שיחה.

כתיבה/בעיות במוטוריקה עדינה
64.	 בעיות בכתיבה (קושי לההעביר את המידע מהמוח לעט)
65.	 כתב יד לא קריא.
66.	 קשיים בקואורדינציה.

ככל שאני מנסה יותר, אני פחות מצליח
67.	 קושי בתפקוד תחת לחץ.
68.	 חרדת בחינות, או התרוקנות המוח בזמן בחינה.
69.	 ככל שמנסים יותר, פחות מצליחים.
70.	 עבודה או לימודים מתדרדרים תחת לחץ.
71.	 נטיה ל"היכבות" או להיתקע כשנשאלים שאלה בנסיבות חברתיות.
72.	 הרדמות או עייפות בזמן  קריאה.

קשיים בשינה או יקיצה
73.	 קושי להרדם, אולי בגלל יותר מדי מחשבות.
74.	 קושי בהתעוררות (צורך בקפה, מזרזים אחרים או בפעילות נמרצת לפני שמרגישים ערניים).

אנרגיה נמוכה
75.	 תקופות של אנרגיה נמוכה, בעיקר מוקדם בבוקר או אחרי הצהריים.
76.	 תחושת עייפות  בתדירות גבוהה.

רגישות לרעש או מגע
77.	 בהלה בקלות
78.	 רגישות למגע, בגדים, רעש או קול.

לאחר שסיימת לתת ציון לכל הסעיפים, יש לבצע את החישובים הבאים:

1. סך כל הציונים של כל הסעיפים.
2. מספר הסעיפים בעלי ציון 3 או יותר
3. הציון של סעיף מספר 1
4. הציון של סעיף מספר 6
5. הציון של סעיף מספר 7

דר' אמן מציע : "יותר מ 20 סעיפים בעלי ציון של 3 או יותר מצביעים על נטיה חזקה ל ADD אצל הנבדקים. סעיפים 1, 6 ו 7 הכרחיים לאיבחון."

והוא מוסיף: "אחת הדרכים השכיחות לאיבחון ADD אצל מבוגרים היא כשהורים מדווחים לי (בחוסר רצון) שהם ניסו את התרופות של ילדיהם והרגישו שהן עזרו להם. הם מדווחים שהתרופות עזרו להם להתרכז למשכי זמן ארוכים. הם נהיו יותר מאורגנים ופחות אימפולסיביים. אני לא ממליץ על נטילת תרופות של הילדים. יש לעבור איבחון אצל רופא ובמידת הצורך, לקבל טיפול תרופתי."

מקור : http://www.oneaddplace.com/addcheck.htm
תרגום: חנן כהן